title: Odluka Vijeća (ZVSP) 2016/2231 od 12. prosinca 2016. o izmjeni Odluke 2010/788/ZVSP o mjerama ograničavanja protiv Demokratske Republike Konga

text:
               12.12.2016

               HR

               Službeni list Europske unije

               LI 336/7

         ODLUKA VIJEĆA (ZVSP) 2016/2231
   od 12. prosinca 2016.
   o izmjeni Odluke 2010/788/ZVSP o mjerama ograničavanja protiv Demokratske Republike Konga
   VIJEĆE EUROPSKE UNIJE,
   uzimajući u obzir Ugovor o Europskoj uniji, a posebno njegov članak 29.,
   uzimajući u obzir prijedlog Visokog predstavnika Unije za vanjske poslove i sigurnosnu politiku,
   budući da:

               (1)

               Vijeće je 20. prosinca 2010. donijelo Odluku 2010/788/ZVSP (1).

               (2)

               Vijeće je 17. listopada 2016. usvojilo zaključke u kojima se izražava duboka zabrinutost u pogledu političkog stanja u Demokratskoj Republici Kongu (DR Kongo). Osobito je strogo osudilo djela ekstremnog nasilja počinjena 19. i 20. rujna u Kinshasi napominjući da se njima pogoršao zastoj u zemlji nastao zbog toga što se predsjednički izbori nisu raspisali u ustavnom roku, do 20. prosinca 2016.

               (3)

               Vijeće je istaknulo da se Vlada DR Konga, radi osiguravanja povoljnog okružja za održavanje dijaloga i izbora, mora jasno obvezati na jamčenje poštovanja ljudskih prava i vladavine prava te na prekid svake uporabe pravosudnog sustava kao političkog sredstva. Ujedno je pozvalo sve dionike da se odbiju služiti nasiljem.

               (4)

               Vijeće je napomenulo i da je spremno koristiti se svim dostupnim sredstvima, među ostalim mjerama ograničavanja protiv onih koji su odgovorni za teška kršenja ljudskih prava, onih koji potiču na nasilje i onih koji sprečavaju da se kriza okonča na sporazuman i miran način kojim se poštuju težnje naroda DR Konga da izabere svoje predstavnike.

               (5)

               Odluku 2010/788/ZVSP stoga bi trebalo na odgovarajući način izmijeniti.

               (6)

               Za provedbu određenih mjera potrebno je daljnje djelovanje Unije,

         DONIJELO JE OVU ODLUKU:
   Članak 1.
   Odluka 2010/788/ZVSP mijenja se kako slijedi:

               1.

               Članak 3. zamjenjuje se sljedećim:
               „Članak 3.
               1.   Mjere ograničavanja kako su predviđene u članku 4. stavku 1. i članku 5. stavcima 1. i 2. uvode se protiv osoba i subjekata koje je Odbor za sankcije uvrstio na popis zbog sudjelovanja u radnjama kojima se potkopavaju mir, stabilnost ili sigurnost u DR Kongu ili zbog pružanja potpore takvim radnjama. Takve radnje uključuju:

                           (a)

                           kršenje embarga na oružje i povezanih mjera iz članka 1.;

                           (b)

                           obnašanje funkcije političkih i vojnih vođa stranih oružanih skupina koje djeluju u DR Kongu koji onemogućavaju razoružavanje i dobrovoljnu repatrijaciju ili preseljenje boraca koji pripadaju tim skupinama;

                           (c)

                           obnašanje funkcije političkih i vojnih vođa kongoanskih paravojnih postrojbi, uključujući one koje primaju potporu izvan DR Konga, koji sprečavaju sudjelovanje svojih suboraca u procesu razoružavanja, demobilizacije i reintegracije;

                           (d)

                           regrutiranje ili iskorištavanje djece u oružanom sukobu u DR Kongu kršeći primjenjivo međunarodno pravo;

                           (e)

                           sudjelovanje u planiranju, usmjeravanju ili počinjenju djela u DR Kongu koja predstavljaju kršenja ili povrede ljudskih prava ili kršenja međunarodnog humanitarnog prava, kada je to primjenjivo, uključujući djela usmjerena protiv civila, među ostalim ubojstvo i sakaćenje, silovanje i drugo spolno nasilje, otmica, prisilno raseljavanje te napadi na škole i bolnice;

                           (f)

                           ometanje pristupa humanitarnoj pomoći ili distribucije humanitarne pomoći u DR Kongu;

                           (g)

                           podupiranje osoba ili subjekata, uključujući oružane skupine ili kriminalne mreže, koji su umiješani u destabilizirajuće aktivnosti u DR Kongu putem nezakonite eksploatacije prirodnih resursa ili trgovine njima, među ostalim zlatom ili divljom faunom i florom ili proizvodima od divlje faune i flore;

                           (h)

                           djelovanje u ime ili po uputama osobe ili subjekta uvrštenog na popis ili djelovanje u ime ili po uputama subjekta koji je u vlasništvu ili pod kontrolom osobe ili subjekta uvrštenog na popis;

                           (i)

                           planiranje, vođenje i podupiranje napada na mirovne snage MONUSCO-a ili na osoblje Ujedinjenih naroda ili sudjelovanje u takvim napadima;

                           (j)

                           pružanje financijske, materijalne ili tehnološke potpore, ili robe ili usluga, osobi ili subjektu uvrštenom na popis.

                     Odgovarajuće osobe i subjekti obuhvaćeni ovim stavkom navedeni su u Prilogu I.
               2.   Mjere ograničavanja kako su predviđene u članku 4. stavku 1. i članku 5. stavcima 1. i 2. uvode se protiv osoba i subjekata:

                           (a)

                           koji sprečavaju da se kriza okonča na sporazuman i miran način ususret izborima u DR Kongu, među ostalim nasilnim djelima, represijom ili poticanjem nasilja ili ugrožavanjem vladavine prava;

                           (b)

                           koji sudjeluju u planiranju, vođenju ili počinjenju djela koja predstavljaju teška kršenja ili povrede ljudskih prava u DR Kongu;

                           (c)

                           koje su povezane s osobama iz točaka (a) i (b);

                     kako su navedene u Prilogu II.”

               2.

               Članak 4. zamjenjuje se sljedećim:
               „Članak 4.
               1.   Države članice donose mjere potrebne kako bi se osobama iz članka 3. spriječio ulazak na njihova državna područja ili provoz kroz njih.
               2.   Stavak 1. ne obvezuje državu članicu da svojim državljanima odbije ulazak na svoje državno područje.
               3.   U pogledu osoba iz članka 3. stavka 1., stavak 1. ovog članka ne primjenjuje se:

                           (a)

                           ako Odbor za sankcije unaprijed i od slučaja do slučaja utvrdi da je takav ulazak ili provoz opravdan zbog humanitarnih potreba, uključujući vjerske dužnosti;

                           (b)

                           ako Odbor za sankcije zaključi da bi izuzeće pospješilo ostvarivanje ciljeva iz odgovarajućih rezolucija Vijeća sigurnosti Ujedinjenih naroda, odnosno uspostavu mira i nacionalnog pomirenja u DR Kongu te stabilnosti u regiji;

                           (c)

                           ako Odbor za sankcije unaprijed i od slučaja do slučaja odobri provoz osoba koje se vraćaju na državno područje države čiji su državljani ili koji sudjeluju u naporima da se sudi počiniteljima teških kršenja ljudskih prava ili međunarodnog humanitarnog prava; ili

                           (d)

                           ako je takav unos ili provoz potreban za provedbu sudskog postupka.

                     U slučajevima u kojima država članica na temelju ovoga stavka odobri ulazak na svoje državno područje ili provoz kroz njega osobama koje je Odbor za sankcije uvrstio na popis, odobrenje je ograničeno na svrhu u koju je izdano i na osobe na koje se odnosi.
               4.   U pogledu osoba iz članka 3. stavka 2, stavkom 1. ovog članka ne dovode se u pitanje slučajevi u kojima državu članicu obvezuje međunarodno pravo, to jest:

                           (a)

                           kao državu domaćina međunarodne međuvladine organizacije;

                           (b)

                           kao državu domaćina međunarodne konferencije koju su sazvali Ujedinjeni narodi ili međunarodne konferencije koja se održava pod njihovim pokroviteljstvom;

                           (c)

                           u skladu s multilateralnim sporazumom o dodijeljenim povlasticama i imunitetima; ili

                           (d)

                           na temelju Sporazuma o pomirenju iz 1929. (Lateranski ugovor) koji su sklopile Sveta Stolica (Država Vatikanskoga Grada) i Italija.

                     5.   Smatra se da se stavak 4. primjenjuje i kada je određena država članica zemlja domaćin Organizacije za europsku sigurnost i suradnju (OESS).
               6.   Ako država članica odobri izuzeće na temelju stavka 4. ili 5. ona o tome propisno obavješćuje Vijeće.
               7.   U pogledu osoba iz članka 3. stavka 2. države članice mogu odobriti izuzeća od mjera koje se uvode stavkom 1. ovog članka ako je putovanje opravdano zbog hitne humanitarne potrebe ili radi sudjelovanja u međuvladinim sastancima te onima koje promiče ili ugošćuje Europska Unija ili čiji je domaćin država članica koja predsjedava OESS-om, u kojoj se odvija politički dijalog koji izravno promiče političke ciljeve mjera ograničavanja, uključujući demokraciju, ljudska prava i vladavinu prava u DR Kongu.
               8.   Država članica koja želi odobriti izuzeće iz stavka 7. o tome obavješćuje Vijeće u pisanom obliku. Smatra se da je izuzeće odobreno osim ako jedna ili više članica Vijeća uloži pisani prigovor u roku od dva radna dana od primitka službene obavijesti o predloženom izuzeću. Ako jedna ili više članica Vijeća uloži prigovor, Vijeće, odlučujući kvalificiranom većinom, može ipak odlučiti odobriti predloženo izuzeće.
               9.   Ako država članica na temelju stavaka 4., 5., 6., 7. ili 8. odobri ulazak na svoje državno područje ili provoz preko njega osobama uvrštenim na popis u Prilogu II., odobrenje je strogo ograničeno na svrhu za koju je ono dodijeljeno i na osobe na koje se ono izravno odnosi.”

               3.

               Članak 5. zamjenjuje se sljedećim:
               „Članak 5.
               1.   Zamrzavaju se sva financijska sredstva, druga financijska imovina i gospodarski izvori koji su u vlasništvu ili koje izravno ili neizravno nadziru osobe ili subjekti iz članka 3. ili pripadaju subjektima koji su u njihovu vlasništvu ili pod njihovim izravnim ili neizravnim nadzorom ili u vlasništvu ili pod nadzorom bilo kojih osoba ili subjekata koji djeluju u njihovo ime ili po njihovim uputama, kako su navedeni u prilozima I. i II.
               2.   Nikakva financijska sredstva, druga financijska imovina ili gospodarski izvori ne smiju se staviti na raspolaganje, izravno ili neizravno, osobama ili subjektima iz stavka 1. kao ni njima u korist.
               3.   Države članice mogu u pogledu osoba i subjekata iz članka 3. stavka 1. odobriti izuzeća od mjera iz stavaka 1. i 2. u odnosu na financijska sredstva, drugu financijsku imovinu i gospodarske izvore koji su:

                           (a)

                           potrebni za osnovne izdatke, uključujući plaćanja za hranu, stanarinu ili hipoteku, lijekove i liječenje, poreze, premije osiguranja te komunalne naknade;

                           (b)

                           namijenjeni isključivo za plaćanje opravdanih honorara i za naknadu troškova pružanja pravnih usluga;

                           (c)

                           namijenjeni isključivo za plaćanje naknada ili troškova, u skladu s nacionalnim pravom, za rutinsko pohranjivanje ili održavanje zamrznutih financijskih sredstava ili druge financijske imovine i gospodarskih izvora;

                           (d)

                           potrebni za izvanredne troškove, nakon što dotična država članica o njima obavijesti Odbor za sankcije i nakon što ih on odobri; ili

                           (e)

                           podliježu sudskom, upravnom ili arbitražnom založnom pravu ili sudskoj, upravnoj ili arbitražnoj odluci, u kojem se slučaju financijska sredstva, druga financijska imovina i gospodarski izvori mogu upotrebljavati za izvršenje tog založnog prava ili odluke, pod uvjetom da je to založno pravo zasnovano ili da je ta presuda donesena prije nego što je Odbor za sankcije dotičnu osobu ili subjekt uvrstio na popis i da to založno pravo ili odluka nisu u korist osobe ili subjekta iz članka 3. te da je dotična država članica o tome obavijestila Odbor za sankcije.

                     4.   Izuzeća iz stavka 3. točaka (a), (b) i (c) mogu se odobriti nakon što dotična država članica obavijesti Odbor za sankcije o svojoj namjeri da, prema potrebi, odobri pristup takvim financijskim sredstvima, drugoj financijskoj imovini i gospodarskim izvorima i ako Odbor za sankcije u roku od četiri radna dana od takve obavijesti ne donese negativnu odluku.
               5.   U pogledu osoba i subjekata iz članka 3. stavka 2., nadležno tijelo države članice može odobriti oslobađanje određenih zamrznutih sredstava ili gospodarskih resursa ili raspolaganje određenim sredstvima ili gospodarskim resursima, pod uvjetima koje smatra primjerenima, nakon što utvrdi da su dotična sredstva ili gospodarski resursi:

                           (a)

                           potrebni za zadovoljenje osnovnih potreba osoba i subjekata te uzdržavanih članova obitelji takvih fizičkih osoba, uključujući plaćanja za hranu, stanarinu ili hipoteku, lijekove i liječenje, poreze, premije osiguranja i naknade za javne komunalne usluge;

                           (b)

                           namijenjeni isključivo plaćanju opravdanih honorara i naknada za nastale troškove povezane s pružanjem pravnih usluga;

                           (c)

                           namijenjeni isključivo plaćanju pristojbi ili naknada za usluge za redovito čuvanje ili upravljanje zamrznutim sredstvima ili gospodarskim resursima; ili

                           (d)

                           potrebni za izvanredne troškove, pod uvjetom da je nadležno tijelo priopćilo nadležnim tijelima drugih država članica i Komisiji razloge na temelju kojih smatra da bi trebalo izdati posebno odobrenje, najmanje dva tjedna prije odobrenja.

                     Dotična država članica obavješćuje ostale države članice i Komisiju o svim odobrenjima izdanim na temelju ovog stavka.
               6.   Odstupajući od stavaka 1. i 2. nadležna tijela države članice mogu odobriti oslobađanje određenih zamrznutih sredstava ili gospodarskih resursa za osobe i subjekte uvrštene na popis u Prilogu II., pod uvjetom da su ispunjeni sljedeći uvjeti:

                           (a)

                           sredstva ili gospodarski resursi predmet su arbitražne odluke donesene prije datuma na koji su osoba, subjekt ili tijelo uvršteni na popis u Prilogu II. ili su predmet sudske ili upravne odluke donesene u Uniji ili su predmet sudske odluke izvršive u dotičnoj državi članici, prije ili nakon tog datuma;

                           (b)

                           sredstva ili gospodarski resursi koristit će se isključivo za podmirenje potraživanja osiguranih takvom odlukom ili koja su priznata kao valjana takvom odlukom, u okviru ograničenja određenih primjenjivim pravom i propisima kojima se uređuju prava osoba s takvim potraživanjima;

                           (c)

                           odluka nije u korist osobe ili subjekta uvrštenog na popis u prilozima I. ili II.; i

                           (d)

                           priznanje odluke nije u suprotnosti s javnim poretkom dotične države članice.

                     Dotična država članica obavješćuje ostale države članice i Komisiju o svim odobrenjima izdanim na temelju ovog stavka.
               7.   U pogledu osoba i subjekata uvrštenih na popis u Prilogu II., izuzeti se također mogu sredstva i gospodarski izvori koji ne služe nužno u humanitarne svrhe kao što je dostava ili olakšavanje dostave pomoći, među ostalim medicinskih potrepština i hrane, ili prijevoz humanitarnih radnika i povezana pomoć ili za evakuaciju iz DR Konga.
               8.   Stavci 1. i 2. ne sprečavaju osobu ili subjekt uvrštene na popis u Prilogu II. da izvrše plaćanja dospjela na temelju ugovora sklopljenoga prije datuma na koji su takva osoba ili subjekt uvršteni na popis u tom prilogu, pod uvjetom da je dotična država članica utvrdila da uplaćena sredstva, ni izravno ni neizravno, ne primaju osoba ili subjekt uvršten na popis u prilozima I. i II.
               9.   Stavak 2. ne primjenjuje se na priljeve na zamrznute račune:

                           (a)

                           kamata ili drugih prihoda na tim računima;

                           (b)

                           plaćanja dospjelih na temelju ugovora, sporazuma ili obveza koji su sklopljeni ili nastali prije datuma na koji su se na te račune počele primjenjivati mjere ograničavanja; ili

                           (c)

                           plaćanja dospjelih u korist osoba i subjekata iz članka 3. stavka 2. na temelju sudskih, upravnih ili arbitražnih odluka donesenih u Uniji ili izvršivih u dotičnoj državi članici;

                     pod uvjetom da se na sve takve kamate, druge prihode i plaćanja i nadalje primjenjuje stavak 1.”

               4.

               Članak 6. zamjenjuje se sljedećim:
               „Članak 6.
               1.   Vijeće mijenja popis u Prilogu I. na temelju određenja Vijeća sigurnosti Ujedinjenih naroda ili Odbora za sankcije.
               2.   Vijeće na prijedlog države članice ili Visokog predstavnika Unije za vanjske poslove i sigurnosnu politiku odlučuje o sastavljanju i izmjeni popisa iz Priloga II.”

               5.

               Članak 7. zamjenjuje se sljedećim:
               „Članak 7.
               1.   Ako Vijeće sigurnosti Ujedinjenih naroda ili Odbor za sankcije uvrsti na popis osobu ili subjekt, Vijeće tu osobu ili subjekt uvrštava na popis u Prilogu I. Vijeće dostavlja svoju odluku, uključujući razloge uvrštenja, dotičnoj osobi ili subjektu, izravno ako je adresa poznata ili objavom obavijesti, pri čemu se takvoj osobi ili subjektu pruža mogućnost očitovanja.
               2.   Vijeće svoju odluku iz članka 6. stavka 2., uključujući razloge za uvrštavanje na popis, dotičnoj osobi ili subjektu priopćuje izravno, ako je adresa poznata, ili objavom obavijesti, pri čemu se takvoj osobi ili subjektu pruža mogućnost očitovanja.
               3.   Ako je očitovanje dostavljeno ili su izneseni novi važni dokazi, Vijeće preispituje svoju odluku te o tome obavješćuje dotičnu osobu ili subjekt.”

               6.

               Članak 8. zamjenjuje se sljedećim:
               „Članak 8.
               1.   U Prilogu I. navode se razlozi za uvrštenje na popis osoba ili subjekata, kako su ih dostavili Vijeće sigurnosti Ujedinjenih naroda ili Odbor za sankcije.
               2.   Ako su dostupne, u Prilogu I. navode se i informacije koje dostavlja Vijeće sigurnosti Ujedinjenih naroda ili Odbor za sankcije, koje su potrebne za utvrđivanje identiteta dotičnih osoba ili subjekata. U pogledu osoba takve informacije mogu uključivati imena, među ostalim aliase, datum i mjesto rođenja, državljanstvo, broj putovnice i broj osobne iskaznice, spol, adresu ako je poznata te funkciju ili zanimanje. U pogledu subjekata takve informacije mogu uključivati imena, mjesto i datum upisa u registar, broj upisa i poslovnu adresu. U Prilogu I. također se navodi datum uvrštenja na popis od strane Vijeća sigurnosti Ujedinjenih naroda ili Odbora za sankcije.
               3.   U Prilogu II. navode se razlozi za uvrštavanje na popis dotičnih osoba i subjekata.
               4.   U Prilogu II. navode se i informacije potrebne za identifikaciju dotičnih osoba ili subjekata, ako su te informacije dostupne. U pogledu fizičkih osoba, takve informacije mogu uključivati imena, među ostalim aliase, datum i mjesto rođenja, državljanstvo, broj putovnice i broj osobne iskaznice, spol, adresu ako je poznata, te funkciju ili zanimanje. U pogledu subjekata takve informacije mogu uključivati imena, mjesto i datum upisa u registar, broj upisa i poslovnu adresu.”

               7.

               Članak 9. zamjenjuje se sljedećim:
               „Članak 9.
               1.   Ova se Odluka prema potrebi preispituje, mijenja ili stavlja izvan snage, osobito s obzirom na relevantne odluke Vijeća sigurnosti Ujedinjenih naroda.
               2.   Mjere iz članka 3. stavka 2. primjenjuju se do 12. prosinca 2017. Prema potrebi se obnavljaju ili mijenjaju ako Vijeće smatra da njihovi ciljevi nisu ispunjeni.”

               8.

               Prilog Odluci 2010/788/ZVSP postaje Prilog I. a naslovi u tom prilogu zamjenjuju se sljedećim: „(a) Popis osoba iz članka 3. stavka 1.” i „(b) Popis subjekata iz članka 3. stavka 1.”

         Članak 2.
   Ova odluka stupa na snagu na dan objave u Službenom listu Europske unije.

      Sastavljeno u Bruxellesu 12. prosinca 2016.

            Za Vijeće

            Predsjednica

         F. MOGHERINI

      (1)  Odluka Vijeća 2010/788/ZVSP od 20. prosinca 2010. o mjerama ograničavanja protiv Demokratske Republike Konga i stavljanju izvan snage Zajedničkog stajališta 2008/369/ZVSP (SL L 336, 21.12.2010., str. 30.).

      PRILOG
      Dodaje se sljedeći Prilog:

            „PRILOG II.
            POPIS OSOBA I SUBJEKATA IZ ČLANKA 3. STAVKA 2.
            A.   OSOBE

                        Ime i prezime

                        Podaci o identitetu

                        Razlozi za uvrštavanje

                        Datum uvrštavanja na popis

                        1.

                        Ilunga Kampete

                        alias Gaston Hughes Ilunga Kampete; alias Hugues Raston Ilunga Kampete.
                        Rođen 24.11.1964. u Lubumbashiju, vojni identifikacijski broj: 1-64-86-22311-29. Državljanstvo DR Konga.

                        Kao zapovjednik Republikanske garde, Ilunga Kampete odgovoran je što su jedinice Republikanske garde angažirane na terenu i uključene u prekomjernu uporabu sile i nasilnu represiju, u rujnu 2016. u Kinshasi. U tom je svojstvu Ilunga Kampete stoga bio uključen u planiranje, usmjeravanje i počinjenje djela koja predstavljaju teška kršenja humanitarnih prava u DR Kongu.

                        12.12.2016.

                        2.

                        Gabriel Amisi Kumba

                        Alias Gabriel Amisi Nkumba; alias „Tango Fort”; alias „Tango Four”.
                        Rođen 28.5.1964. u Maleli, vojni identifikacijski broj: 1-64-87-77512-30. Državljanstvo DR Konga.

                        Zapovjednik 1. zone obrane kongoanske vojske (FARDC), čije su snage sudjelovale u prekomjernoj uporabi sile i nasilnu represiju u rujnu 2016. u Kinshasi. U tom je svojstvu Gabriel Amisi Kumba stoga bio uključen u planiranje, usmjeravanje i počinjenje djela koja predstavljaju teška kršenja humanitarnih prava u DR Kongu.

                        12.12.2016.

                        3.

                        Ferdinand Ilunga Luyoyo

                        Rođen 8.3.1973. u Lubumbashiju.
                        Broj putovnice: OB0260335 (vrijedi od 15.4.2011. do 14.4.2016.). Državljanstvo DR Konga.

                        Kao zapovjednik protuizgredničkog tijela Légion Nationale d'Intervention kongoanske nacionalne policije, Ferdinand Ilunga Luyoyo odgovoran je za prekomjernu uporabu sile i nasilnu represiju u rujnu 2016. u Kinshasi. U tom je svojstvu, Ferdinand Ilunga Luyoyo stoga bio uključen u planiranje, usmjeravanje i počinjenje djela koja predstavljaju teška kršenja humanitarnih prava u DR Kongu.

                        12.12.2016.

                        4.

                        Celestin Kanyama

                        alias Kanyama Tshisiku Celestin; alias Kanyama Celestin Cishiku Antoine, alias Kanyama Cishiku Bilolo Célestin, alias Esprit de mort
                        Rođen 4.10.1960. u Kanangi. Državljanstvo DR Konga. Broj putovnice: OB0637580 (vrijedi od 20.5.2014. do 19.5.2019.).
                        Odobrena mu je schengenska viza br. 011518403, izdana 2.7.2016.

                        Kao ravnatelj policije u Kinshasi, Celestin Kanyama odgovoran je za prekomjernu uporabu sile i nasilnu represiju u rujnu 2016. u Kinshasi. U tom je svojstvu Celestin Kanyama stoga bio uključen u planiranje, usmjeravanje i počinjenje djela koja predstavljaju teška kršenja humanitarnih prava u DR Kongu.

                        12.12.2016.

                        5.

                        John Numbi

                        Alias John Numbi Banza Tambo; alias John Numbi Banza Ntambo; alias Tambo Numbi.
                        Rođen 16.8.1962. u Jadotville-Likasi-Kolweziju. Državljanstvo DR Konga.

                        Bivši glavni inspektor kongoanske nacionalne policije John Numbi ostaje utjecajna osoba koja je osobito bila uključena u kampanju nasilnih zastrašivanja u ožujku 2016. tijekom guvernerskih izbora u četirima pokrajinama bivše Katange DR Konga te je kao takav odgovoran za sprečavanje da se kriza okonča na sporazuman i miran način ususret izborima u DR Kongu.

                        12.12.2016.

                        6.

                        Roger Kibelisa

                        alias Roger Kibelisa Ngambaswi.
                        Državljanstvo DR Konga.

                        Kao ravnatelj za unutarnje poslove pri nacionalnoj obavještajnoj službi, Roger Kibelisa uključen je u kampanju zastrašivanja članova opozicije koju provode dužnosnici nacionalne obavještajne službe, uključujući proizvoljna uhićenja i pritvaranja. Roger Kibelisa stoga ugrožava vladavinu prava te sprečava da se kriza okonča na sporazuman i miran način ususret izborima u DR Kongu.

                        12.12.2016.

                        7.

                        Delphin Kaimbi

                        Alias Delphin Kahimbi Kasagwe; alias Delphin Kayimbi Demba Kasangwe; alias Delphin Kahimbi Kasangwe; alias Delphin Kahimbi Demba Kasangwe; alias Delphin Kasagwe Kahimbi.
                        Rođen 15.1.1969. (alternativno: 15.7.1969.) u Kinieziri/Gomiju. Državljanstvo DR Konga. Broj diplomatske putovnice: DB0006669 (vrijedi od 13.11.2013. do 12.11.2018.).

                        Načelnik vojne obavještajne službe (bivši DEMIAP), dijela nacionalnog operativnog centra, zapovjedne i kontrolne strukture odgovorne za proizvoljna uhićenja i nasilnu represiju u Kinshasi u rujnu 2016. te odgovoran za snage koje su sudjelovale u zastrašivanju i proizvoljnim uhićenjima, čime se sprečava da se kriza okonča na sporazuman i miran način ususret izborima u DR Kongu.

                        12.12.2016.

                  B.   SUBJEKTI”.


title: Odluka Komisije od 10. kolovoza 2010. o osnivanju Skupine europskih regulatora za poštanske usluge (2010/C 217/07)  Tekst značajan za EGP

text:
               06/Sv. 9

               HR

               Službeni list Europske unije

               285

         32010D0811(01)

               C 217/7

               SLUŽBENI LIST EUROPSKE UNIJE

         ODLUKA KOMISIJE
   od 10. kolovoza 2010.
   o osnivanju Skupine europskih regulatora za poštanske usluge
   (2010/C 217/07)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   budući da:

               (1)

               Direktivom 97/67/EZ Europskog parlamenta i Vijeća od 15. prosinca 1997. o zajedničkim pravilima za razvoj unutarnjeg tržišta poštanskih usluga u Zajednici i poboljšanje kvalitete usluga uspostavljen je regulatorni okvir u pogledu uvjeta pružanja poštanskih usluga u Europskoj uniji i uspostavljanja unutarnjeg tržišta poštanskih usluga.

               (2)

               Direktivom 97/67/EZ od država članica se zahtijeva da imenuju jedno ili više nacionalnih regulatornih tijela za poštanski sektor za izvršavanje regulatornih zadaća navedenih u toj Direktivi. Ta nacionalna regulatorna tijela moraju biti pravno zasebna i operativno neovisna od pružatelja poštanskih usluga u državama članicama. Države članice koje su zadržale vlasništvo ili kontrolu nad pružateljima poštanskih usluga također moraju osigurati i učinkovito strukturno odvajanje regulatornih funkcija od aktivnosti vezanih uz vlasništvo ili kontrolu.

               (3)

               Odgovornosti i zadaće nacionalnih regulatornih tijela u značajnoj se mjeri razlikuju od jedne države članice do druge.

               (4)

               Direktiva 97/67/EZ ostavlja mogućnost da se u pojedinim područjima zajednička pravila primijene uz uvažavanje nacionalnih uvjeta. Radi postizanja uspješnog razvoja unutarnjeg tržišta poštanskih usluga, od presudne je važnosti dosljedna primjena relevantnih pravila u svim državama članicama.

               (5)

               Stoga je potrebno osnovati skupinu sačinjenu od nacionalnih regulatornih tijela u području poštanskih usluga te definirati njezine zadaće i strukturu.

               (6)

               Ta bi skupina trebala služiti kao tijelo za razmatranje, raspravu i savjetovanje Komisije u području poštanskih usluga. Trebala bi olakšati savjetovanje, koordinaciju i suradnju među neovisnim nacionalnim regulatornim tijelima u državama članicama te između tih tijela i Komisije, s ciljem jačanja unutarnjeg tržišta poštanskih usluga i osiguravanja dosljedne primjene Direktive 97/67/EZ u svim državama članicama.

               (7)

               Ne dovodeći u pitanje pravila Komisije o sigurnosti kako su utvrđena u Prilogu Odluci Komisije 2001/844/EZ, EZUČ, Euratom (1), potrebno je za članove skupine donijeti pravila o otkrivanju informacija.

               (8)

               Obrada osobnih podataka koji se odnose na članove te skupine trebala bi se vršiti u skladu s Uredbom (EZ) br. 45/2001 Europskog parlamenta i Vijeća od 18. prosinca 2000. o zaštiti pojedinaca u vezi s obradom osobnih podataka u institucijama i tijelima Zajednice i o slobodnom kretanju takvih podataka (2),

         DONIJELA JE OVU ODLUKU:
   Članak 1.
   Predmet
   Ovime se osniva Skupina europskih regulatora za poštanske usluge (dalje u tekstu: „skupina”).
   Članak 2.
   Zadaće
   Zadaće skupine su:

               (a)

               pružati savjete i pomoć Komisiji pri jačanju unutarnjeg tržišta poštanskih usluga;

               (b)

               pružati savjete i pomoć Komisiji u svim drugim pitanjima vezanim uz poštanske usluge u okviru njezine nadležnosti;

               (c)

               pružati savjete i pomoć Komisiji u pogledu razvoja unutarnjeg tržišta poštanskih usluga te u pogledu dosljedne primjene regulatornog okvira za poštanske usluge u svim državama članicama;

               (d)

               u dogovoru s Komisijom, u ranoj fazi svoga djelovanja, na otvoren i transparentan način provesti opsežna savjetovanja sa sudionicima tržišta, potrošačima i krajnjim korisnicima.

         Članak 3.
   Članstvo
   1.   Skupina se sastoji od nacionalnih regulatornih tijela u području poštanskih usluga. Ta tijela, navedena u Prilogu, predstavljaju rukovoditelji ili, u iznimnim slučajevima, zamjenici rukovoditelja tih tijela. Svaka država članica ima po jednog člana.
   2.   Nazivi nacionalnih tijela objavljuju se u registru stručnih skupina Komisije.
   Članak 4.
   Djelovanje
   1.   Skupina bira predsjedavajućeg iz reda svoga članstva. Predsjedavajući, u dogovoru s Komisijom, zakazuje sastanke skupine.
   2.   U dogovoru sa službama Komisije mogu se osnovati podskupine za proučavanje posebnih pitanja u okviru nadležnosti koje određuje skupina.
   3.   Neovisna nacionalna regulatorna tijela za poštanski sektor iz država Europskog gospodarskog prostora (EGP), koje nisu države članice, te iz država kandidatkinja za pristupanje Europskoj uniji imaju status promatrača i zastupana su na odgovarajućoj razni. U dogovoru s predstavnikom Komisije, skupina, na ad hoc osnovi, može pozvati druge stručnjake i promatrače da sudjeluju na sastancima.
   4.   Članovi stručnih skupina i njihovi predstavnici, kao i svi pozvani stručnjaci i promatrači, pridržavaju se obveze čuvanja profesionalne tajne koja je propisana ugovorima i pripadajućim provedbenim pravilima, kao i Pravilnika Komisije o sigurnosti u vezi sa zaštitom klasificiranih podataka EU-a iz Priloga Odluci 2001/844/EZ, EZUČ, Euratom. U slučaju kršenja tih obveza Komisija može poduzeti odgovarajuće mjere.
   5.   Skupina i njezine podskupine u pravilu se sastaju u prostorijama Komisije, u skladu s postupcima i rasporedom koje određuje Komisija. Komisija osigurava usluge tajništva. Sastancima skupine i njezinih podskupina mogu prisustvovati i ostali službenici Komisije koji su zainteresirani za predmet rasprave.
   6.   Skupina donosi svoj poslovnik na temelju standardnog poslovnika koji je donijela Komisija (3).
   Članak 5.
   Troškovi sastanaka
   1.   Komisija vrši naknadu putnih troškova i, prema potrebi, dnevnica za članove, stručnjake i promatrače u vezi s aktivnostima skupine, a u skladu s pravilima Komisije za isplatu naknada za troškove vanjskim stručnjacima.
   2.   Članovi, stručnjaci i promatrači nisu plaćeni za usluge koje pružaju.
   3.   Naknada troškova sastanaka vrši se u okviru godišnjeg proračuna koji skupini dodjeljuju nadležne službe Komisije.
   Članak 6.
   Godišnje izvješće
   Skupina Komisiji podnosi godišnje izvješće o svojim aktivnostima.
   Članak 7.
   Primjena
   1.   Ova Odluka stupa na snagu na dan objave u Službenom listu Europske unije.
   2.   Skupina preuzima svoje dužnosti na dan stupanja na snagu ove Odluke.

      Sastavljeno u Bruxellesu 10. kolovoza 2010.

            Za Komisiju

            Predsjednik

         José Manuel BARROSO

      (1)  SL L 317, 3.12.2001., str. 1.

      (2)  SL L 8, 12.1.2001., str. 1.

      (3)  Vidjeti standardni poslovnik – Prilog III. dokumentu SEC(2005) 1004.

      PRILOG

         Popis članova Skupine europskih regulatora za poštanske usluge

                  Država

                  Nacionalno regulatorno tijelo

                  Belgique/België

                  Institut belge des services postaux et des télécommunications (IBPT)/Belgisch Instituut voor postdiensten en telecommunicatie (BIPT)

                  България/Bulgaria

                  Комисия за регулиране на съобщенията (КРС)/Communications Regulation Commission (CRC)

                  Česká republika

                  Český telekomunikační úřad (ČTÚ)

                  Danmark

                  Færdselsstyrelsen (FSTYR)

                  Deutschland

                  Bundesnetzagentur für Elektrizität, Gas, Telekommunikation, Post und Eisenbahnen (BNetzA)

                  Eesti

                  Sideamet (SIDEAMET)

                  Ελλάδα/Elláda

                  Εθνική Επιτροπή Τηλεπικοινωνιών και Ταχυδρομείων Hellenic/Telecommunications and Post Commission (EETT)

                  España

                  Commissión Nacional del Sector Postal (CNSP)

                  France

                  Autorité de régulation des communications électroniques et des postes (ARCEP)

                  Ireland

                  Commission for Communications Regulation (ComReg)

                  Κύπρος/Kýpros

                  Γραφείο Επιτρόπου Ρυθμίσεως Ηλεκτρονικών Επικοινωνιών και Ταχυδρομείων (ΓΕΡΗΕΤ)/Office of the Commissioner of Electronic Communications and Postal Regulation (OCECPR)

                  Italia

                  Neovisno nacionalno regulatorno tijelo, koje se mora osnovati u skladu s člankom 37. stavkom 2. točkom (h) Legge 4 giugno 2010, n. 96, Disposizioni per l’adempimento di obblighi derivanti dall’appartenenza dell’Italia alle Comunita’ europee — Legge comunitaria 2009, (GU n. 146 del 25.6.2010. — Suppl. Ordinario n. 138).

                  Latvija

                  Sabiedrisko pakalpojumu regulēšanas komisija (SPRK)

                  Lietuva

                  Ryšių reguliavimo tarnyba (RRT)

                  Luxembourg

                  Institut luxembourgeois de régulation (ILR)

                  Magyarország

                  Nemzeti Hírközlési Hatóság (NHH)

                  Malta

                  L-Awtorità ta’ Malta dwar il-Komunikazzjoni/Malta Communications Authority (MCA)

                  Nederland

                  Onafhankelijke Post en Telecommunicatie Autoriteit (OPTA)

                  Österreich

                  Rundfunk und Telekom Regulierungs-GmbH (RTR)

                  Polska

                  Urząd Komunikacji Elektronicznej (UKE)

                  Portugal

                  Autoridade Nacional de Comunicações (Anacom)

                  România

                  Autoritatea Naționala pentru Administrare si Reglementare in Comunicații (ANCOM)

                  Slovenija

                  Agencija za pošto in elektronske komunikacije Republike Slovenije (APEK)

                  Slovensko

                  Poštový regulačný úrad (PRU)

                  Suomi/Finland

                  Viestintävirasto/Kommunikationsverket (FICORA)

                  Sverige

                  Post- och telestyrelsen (PTS)

                  United Kingdom

                  Postal Services Commission (Postcomm)


title: 2014/470/EU: Odluka Vijeća, donesena uz zajedničku suglasnost s predsjednikom Komisije, od 17. srpnja 2014. o imenovanju člana Europske komisije

text:
               18.7.2014

               HR

               Službeni list Europske unije

               L 212/17

         ODLUKA VIJEĆA,
   donesena uz zajedničku suglasnost s predsjednikom Komisije,
   od 17. srpnja 2014.
   o imenovanju člana Europske komisije

      (2014/470/EU)

   VIJEĆE EUROPSKE UNIJE,
   uzimajući u obzir Ugovor o funkcioniranju Europske unije, a posebno njegov članak 246. drugi stavak,
   uzimajući u obzir mišljenje Europskog parlamenta (1),
   budući da:

               (1)

               Europsko vijeće je 9. veljače 2010. donijelo Odluku 2010/80/EU (2) o imenovanju Europske komisije za razdoblje do 31. listopada 2014.

               (2)

               U pismu od 18. lipnja 2014. g. José Manuel DURÃO BARROSO, predsjednik Komisije, obavijestio je Vijeće o tome da je g. Antonio TAJANI podnio ostavku na mjesto člana Komisije s učinkom od 30. lipnja 2014.

               (3)

               U skladu s člankom 246. drugim stavkom Ugovora o funkcioniranju Europske unije, slobodno mjesto zbog ostavke do kraja mandata tog člana zauzima novi član istog državljanstva.

               (4)

               Stoga bi trebalo imenovati novog člana Komisije,

         DONIJELO JE OVU ODLUKU:
   Članak 1.
   Uz zajedničku suglasnost s g. Joséom Manuelom DURÃOM BARROSOM, predsjednikom Komisije, Vijeće imenuje g. Ferdinanda NELLIJA FEROCIJA za člana Komisije do kraja mandata koji istječe 31. listopada 2014.
   Članak 2.
   Ova Odluka stupa na snagu na dan donošenja.

      Sastavljeno u Bruxellesu 17. srpnja 2014.

            Za Vijeće

            Predsjednik

         S. GOZI

      (1)  Mišljenje od 16. srpnja 2014. (još nije objavljeno u Službenom listu).

      (2)  SL L 38, 11.2.2010., str. 7.


title: Odluka Političkog i sigurnosnog odbora (ZVSP) 2015/2298 od 26. studenoga 2015. o imenovanju zapovjednika misije EU-a za vojnu misiju Europske unije za doprinos osposobljavanju oružanih snaga Malija (EUTM Mali) i stavljanju izvan snage Odluke (ZVSP) 2015/955 (EUTM MALI/3/2015)

text:
               10.12.2015

               HR

               Službeni list Europske unije

               L 324/13

         ODLUKA POLITIČKOG I SIGURNOSNOG ODBORA (ZVSP) 2015/2298
   od 26. studenoga 2015.
   o imenovanju zapovjednika misije EU-a za vojnu misiju Europske unije za doprinos osposobljavanju oružanih snaga Malija (EUTM Mali) i stavljanju izvan snage Odluke (ZVSP) 2015/955 (EUTM MALI/3/2015)
   POLITIČKI I SIGURNOSNI ODBOR,
   uzimajući u obzir Ugovor o Europskoj uniji, a posebno njegov članak 38.,
   uzimajući u obzir Odluku Vijeća 2013/34/ZVSP od 17. siječnja 2013. o vojnoj misiji Europske unije za doprinos osposobljavanju oružanih snaga Malija (EUTM Mali) (1), a posebno njezin članak 5.,
   budući da:

               (1)

               Na temelju članka 5. stavka 1. Odluke 2013/34/ZVSP Vijeće je ovlastilo Politički i sigurnosni odbor (PSO), u skladu s člankom 38. Ugovora o Europskoj uniji, da donese odgovarajuće odluke u pogledu političkog nadzora i strateškog usmjeravanja misije EUTM Mali, uključujući odluke o imenovanju sljedećih zapovjednika misije EU-a.

               (2)

               PSO je 16. lipnja 2015. donio Odluku (ZVSP) 2015/955 (2) o imenovanju brigadnog generala Franza Xavera PFRENGLEA zapovjednikom misije EU-a za EUTM Mali.

               (3)

               Njemačka je 30. rujna 2015. predložila imenovanje brigadnoga generala Wernera ALBLA novim zapovjednikom misije EU-a za EUTM Mali da na tom mjestu naslijedi brigadnoga generala Franza Xavera PFRENGLEA.

               (4)

               Vojni odbor EU-a podržao je tu preporuku.

               (5)

               Odluku (ZVSP) 2015/955 trebalo bi stoga staviti izvan snage.

               (6)

               U skladu s člankom 5. Protokola br. 22 o stajalištu Danske, priloženog Ugovoru o Europskoj uniji i Ugovoru o funkcioniranju Europske unije, Danska ne sudjeluje u pripremi i provedbi odluka i djelovanja Unije koji imaju implikacije u području obrane,

         DONIO JE OVU ODLUKU:
   Članak 1.
   Brigadni general Werner ALBL imenuje se zapovjednikom misije EU-a za vojnu misiju Europske unije za doprinos osposobljavanju oružanih snaga Malija (EUTM Mali) od 18. prosinca 2015.
   Članak 2.
   Odluka (ZVSP) 2015/955 stavlja se izvan snage.
   Članak 3.
   Ova Odluka stupa na snagu 18. prosinca 2015.

      Sastavljeno u Bruxellesu 26. studenoga 2015.

            Za Politički i sigurnosni odbor

            Predsjedatelj

         W. STEVENS

      (1)  SL L 14, 18.1.2013., str. 19.

      (2)  Odluka Političkog i sigurnosnog odbora (ZVSP) 2015/955 od 16. lipnja 2015. o imenovanju zapovjednika misije EU-a za vojnu misiju Europske unije za doprinos osposobljavanju oružanih snaga Malija (EUTM Mali) i stavljanju izvan snage Odluke EUTM MALI/3/2014 (EUTM MALI/2/2015) (SL L 156, 20.6.2015., str. 20.).


title: Odluka Vijeća 2009/934/PUP od 30. studenoga 2009. o donošenju provedbenih pravila kojima se uređuju odnosi Europola s partnerima, uključujući razmjenu osobnih podataka i klasificiranih informacija

text:
               19/Sv. 008

               HR

               Službeni list Europske unije

               255

         32009D0934

               L 325/6

               SLUŽBENI LIST EUROPSKE UNIJE

               30.11.2009.

      ODLUKA VIJEĆA 2009/934/PUP
   od 30. studenoga 2009.
   o donošenju provedbenih pravila kojima se uređuju odnosi Europola s partnerima, uključujući razmjenu osobnih podataka i klasificiranih informacija
   VIJEĆE EUROPSKE UNIJE,
   uzimajući u obzir Odluku Vijeća 2009/371/PUP od 6. travnja 2009. o osnivanju Europskog policijskoga ureda (Europol) (1) (Odluka o Europolu), a posebno njezin članak 26. stavak 1. točku (b) i članak 59. stavak 1. točku (c),
   uzimajući u obzir nacrt pravila koje je dostavio upravni odbor, o čemu je zajedničko nadzorno tijelo dalo mišljenje,
   uzimajući u obzir mišljenje Europskog parlamenta,
   budući da, u skladu s Odlukom o Europolu, Vijeće kvalificiranom većinom, nakon savjetovanja s Europskim parlamentom, donosi provedbena pravila kojima se uređuju odnosi Europola s partnerima, uključujući razmjenu osobnih podataka i klasificiranih informacija (dalje u tekstu: pravila),
   ODLUČILO JE:
   GLAVA I.

      OPĆE ODREDBE

   Članak 1.
   Definicije
   Za potrebe ovih pravila,

               (a)

               „treće države” iz članka 23. stavka 1. točke (b) Odluke o Europolu znači države koje nisu države članice Europske unije;

               (b)

               „organizacije” iz članka 23. stavka 1. točke (b) Odluke o Europolu znači organizacije kao što su međunarodne organizacije i njihova podređena javnopravna tijela ili druga javnopravna tijela koja su osnovana sporazumom između dviju ili više država ili na temelju sporazuma između dvaju ili više država;

               (c)

               „treće stranke” znači treće države i organizacije;

               (d)

               „tijela EU-a” znači institucije, tijela, uredi i agencije koji su osnovani Ugovorom o Europskoj uniji i Ugovorima o osnivanju Europskih zajednica ili na temelju tih ugovora, kako je navedeno u članku 22. stavku 1. Odluke o Europolu;

               (e)

               „osobni podaci” znači svaka informacija povezana s fizičkom osobom čiji je identitet utvrđen ili se može utvrditi; osoba čiji se identitet može utvrditi je ona osoba čiji se identitet može utvrditi izravno ili neizravno, a posebno upućivanjem na identifikacijski broj ili na jedan ili više čimbenika koji su specifični za njezin fizički, fiziološki, mentalni, ekonomski, kulturalni ili socijalni identitet;

               (f)

               „klasificirane informacije” znači svaka informacija i materijal u bilo kojem obliku, čije bi neovlašteno otkrivanje moglo prouzročiti različite stupnjeve štete bitnim interesima Europola, jedne ili više država članica ili partnera s kojima Europol surađuje i za koje je potrebno primijeniti odgovarajuće sigurnosne mjere;

               (g)

               „strateški sporazum” znači sporazum kojim se omogućuje razmjena informacija, osim osobnih podataka;

               (h)

               „operativni sporazum” znači sporazum kojim se omogućuje razmjena informacija, uključujući osobne podatke;

               (i)

               „sporazum o suradnji” znači bilo strateški bilo operativni sporazum;

               (j)

               „radni dogovor” znači dogovor o suradnji između Europola i tijela EU-a, kojim se omogućuje razmjena informacija, uključujući osobne podatke;

               (k)

               „obrada osobnih podataka” ili „obrada” znači svaki postupak ili skup postupaka koji se izvode u vezi s osobnim podacima, automatskim sredstvima ili bez njih, kao što je prikupljanje, bilježenje, uređivanje, pohranjivanje, prilagođavanje ili mijenjanje, dohvat, konzultiranje, uporaba, otkrivanje prijenosom, širenje ili stavljanje na raspolaganje na drugi način, ujednačavanje ili kombiniranje, blokiranje, brisanje ili uništavanje;

               (l)

               „nadležna tijela” znači sva javna tijela koja postoje u državama članicama ili u trećim državama koja su na temelju nacionalnog prava odgovorna za sprečavanje i suzbijanje kaznenih djela.

         Članak 2.
   Područje primjene
   Ovim se pravilima uređuju odnosi Europola s tijelima EU-a i s trećim strankama, uključujući razmjenu osobnih podataka i klasificiranih informacija i utvrđuju postupci primjenjivi na pregovaranje i sklapanje sporazuma o suradnji i radnih dogovora.
   GLAVA II.

      SKLAPANJE SPORAZUMÂ O SURADNJI I RADNIH DOGOVORA

   Članak 3.
   Uspostavljanje odnosa s tijelima EU-a
   U skladu s člankom 22. stavkom 1. Odluke o Europolu, Europol može uspostaviti i održavati odnose suradnje s tijelima EU-a ako je to važno za izvršavanje njegovih zadaća.
   Europol traži mišljenje upravnog odbora ako namjerava započeti pregovore o sporazumu o suradnji ili radnom dogovoru s tijelom EU-a koje nije izričito navedeno u članku 22. stavku 1. točkama od (a) do (f) odluke o Europolu.
   Članak 4.
   Postupak sklapanja sporazumâ o suradnji ili radnih dogovora s tijelima EU-a
   1.   U skladu s člankom 22. stavkom 2. Odluke o Europolu, Europol sklapa sporazume o suradnji ili radne dogovore s tijelima EU-a za potrebe uspostavljanja odnosa suradnje. Takvi sporazumi ili radni dogovori mogu se odnositi na razmjenu operativnih, strateških ili tehničkih informacija, uključujući osobne podatke i klasificirane informacije.
   2.   Prijenos klasificiranih informacija dopušten je samo ako između Europola i tijela EU-a postoji sporazum o povjerljivosti. Sporazum o povjerljivosti se, nakon što se o njemu obavijesti Sigurnosni odbor, formalno uključuje u sporazum o suradnji ili u radni dogovor.
   3.   Svaki takav sporazum o suradnji ili radni dogovor sklapa se isključivo nakon što ga odobri upravni odbor.
   4.   Ako se sporazum o suradnji ili radni dogovor odnosi na razmjenu osobnih podataka, upravni odbor prije odobrenja iz stavka 3. dobiva mišljenje zajedničkog nadzornog tijela.
   Članak 5.
   Uspostavljanje odnosa s trećim strankama
   1.   U skladu s člankom 23. stavkom 1. Odluke o Europolu, Europol može uspostaviti i održavati odnose suradnje s trećim strankama ako je to potrebno za izvršavanje njegovih zadaća.
   2.   U skladu s člankom 23. stavkom 2. Odluke o Europolu, Europol sklapa sporazume s trećim strankama koje su uvrštene na popis trećih država i organizacija iz članka 26. stavka 1. točke (a) Odluke o Europolu. Takvi se sporazumi mogu odnositi na razmjenu operativnih, strateških ili tehničkih informacija, uključujući osobne podatke i klasificirane informacije. U slučaju sporazuma s trećom državom, takve se informacije prenose posredstvom imenovane kontaktne točke koja je navedena u sporazumu.
   3.   Europol može pokrenuti postupak za sklapanje sporazuma s trećim strankama čim se ta treća stranka uvrsti na popis iz stavka 2.
   4.   Ako se predviđa sklapanje operativnoga sporazuma s trećom strankom, Europol provodi procjenu o tome osigurava li ta treća stranka odgovarajuću razinu zaštite podataka. Ta se procjena šalje upravnom odboru, koji prethodno dobiva mišljenje zajedničkog nadzornog tijela. Za potrebe te procjene vodi se računa o regulatornom okviru i upravnoj praksi dotične treće stranke u području zaštite podataka, uključujući sva postojeća neovisna tijela odgovorna za nadzor u pitanjima zaštite podataka.
   Članak 6.
   Postupak za sklapanje sporazumâ o suradnji s trećim strankama
   1.   Upravni odbor na temelju procjene iz članka 5. stavka 4. i vodeći računa o mišljenju zajedničkog nadzornog tijela odlučuje hoće li ravnatelj s trećom strankom započeti pregovore o sklapanju operativnog sporazuma. Nakon što dobije prethodnu pozitivnu odluku upravnog odbora, ravnatelj s trećom strankom započinje pregovore o sklapanju takvog sporazuma. U slučaju negativne odluke, upravni odbor može razmotriti mogućnost sklapanja strateškog sporazuma s dotičnom trećom strankom.
   2.   Europol smije prenositi klasificirane informacije samo ako između Europola i treće stranke postoji sporazum o povjerljivosti. Sporazum o povjerljivosti se, nakon što se o njemu obavijesti Sigurnosni odbor, formalno uključuje u sporazum o suradnji.
   3.   Nakon okončanja pregovora o sporazumu, ravnatelj upravnom odboru podnosi nacrt sporazuma. Kada se radi o sklapanju operativnog sporazuma, upravni odbor dobiva mišljenje zajedničkog nadzornog tijela. Upravni odbor prihvaća nacrt sporazuma a zatim ga podnosi Vijeću na odobrenje.
   Kada se radi o ovjeri operativnog sporazuma, Vijeću se podnose taj nacrt sporazuma i mišljenje zajedničkog nadzornog tijela.
   4.   U skladu s člankom 23. stavkom 2. Odluke o Europolu, takvi se sporazumu sklapaju samo nakon što ih odobri Vijeće koje se prethodno posavjetovalo s upravnim odborom i, ako se takvi sporazumi odnose na razmjenu osobnih podataka, putem upravnog odbora dobilo mišljenje zajedničkog nadzornog tijela.
   Članak 7.
   Informacije za upravni odbor
   Ravnatelj redovito obavješćuje upravni odbor o statusu tekućih pregovora s tijelima EU-a i s trećim strankama.
   GLAVA III.

      RAZMJENA INFORMACIJA

      POGLAVLJE I.

         Primanje informacija

   Članak 8.
   Primanje informacija prije stupanja na snagu sporazuma
   Prije stupanja na snagu sporazuma ili radnog dogovora s tijelom EU-a ili s trećom strankom, Europol može, u skladu s člankom 22. stavkom 3. i člankom 23. stavkom 3. Odluke o Europolu i ako je to potrebno za legitimno izvršavanje njegovih zadaća navedenih u članku 5. Odluke o Europolu, izravno primati i koristiti informacije, uključujući osobne podatke i klasificirane informacije.

      POGLAVLJE II.

         Prijenos informacija

   Članak 9.
   Uvjeti za prijenos informacija tijelima EU-a i trećim strankama
   Europol može tijelu EU-a ili trećoj stranci prenositi informacije samo pod sljedećim uvjetima:

               1.

               Neovisno o člancima od 11. do 14., informacije se mogu prenositi samo nakon sklapanja sporazuma ili radnog dogovora s tijelom EU-a ili s trećom strankom, u skladu s odredbama glave II.

               2.

               Ako je dotične podatke Europolu prenijela država članica, Europol ih prenosi tijelima EU-a ili trećim strankama samo uz pristanak te države članice. Dotična država članica može unaprijed dati svoj pristanak za takvo prenošenje, bilo u općim uvjetima bilo podložno posebnim uvjetima. Takav se pristanak može u svakom trenutku povući.

               3.

               Ako podatke nije prenijela država članica, za Europol je dovoljno da se uvjeri kako prijenos tih podataka:

                           (a)

                           ne utječe na ispravno izvršavanje zadaća koje su u nadležnosti države članice;

                           (b)

                           ne ugrožava sigurnost ili javni poredak države članice ili na neki drugi način ne šteti njezinoj dobrobiti.

               4.

               Prijenos osobnih podataka trećim strankama dopušta se samo ako:

                           (a)

                           je to u pojedinačnim slučajevima potrebno za potrebe sprečavanja ili suzbijanja kaznenih djela za koja je nadležan Europol; i

                           (b)

                           Europol je s dotičnim trećim strankama sklopio operativni sporazum, kojim se dopušta prijenos takvih podataka na temelju procjene kojom se potvrđuje da te treće stranke osiguravaju odgovarajuću razinu zaštite podataka u skladu s člankom 5. stavkom 4.

               5.

               Europol smije prenositi klasificirane informacije samo ako:

                           (a)

                           između Europola i tijela EU-a ili treće stranke postoji sporazum o povjerljivosti, u skladu s člankom 4. stavkom 2. i člankom 6. stavkom 2.; i

                           (b)

                           ako je, kada se radi o prijenosu podataka trećim strankama, to u pojedinačnim slučajevima potrebno za potrebe sprečavanja ili suzbijanja kaznenih djela za koja je nadležan Europol.

         Članak 10.
   Odgovornost za prijenos podataka
   Europol je odgovoran za zakonitost prijenosa podataka. Europol vodi evidenciju o svim prijenosima podataka na temelju tih pravila i o razlozima za takve prijenose. Podaci se prenose samo ako se primatelj obveže da će se podaci koristiti samo za potrebe za koje su preneseni.
   Članak 11.
   Prijenos informacija tijelima EU-a prije stupanja na snagu sporazuma o suradnji ili radnog dogovora
   1.   Europol može, prije stupanja na snagu operativnog sporazuma ili radnog dogovora s tijelom EU-a, u skladu s člankom 22. stavkom 3. Odluke o Europolu i pod uvjetima utvrđenima u članku 9. stavcima 2. i 3. ovih pravila, takvom tijelu EU-a izravno prenijeti informacije, uključujući osobne podatke, ako je to potrebno za zakonito obavljanje primateljevih zadaća.
   2.   Europol smije prenositi klasificirane informacije samo ako između Europola i tijela EU-a postoji sporazum o povjerljivosti, u skladu s člankom 4. stavkom 2.
   Članak 12.
   Prijenos informacija trećim strankama prije stupanja na snagu sporazuma
   Europol može, prije stupanja na snagu sporazuma s trećom strankom, u skladu s člankom 23. stavkom 4. Odluke o Europolu i pod uvjetima utvrđenima u članku 9. stavcima 2. i 3. ovih pravila, toj trećoj stranci izravno prenijeti informacije, izuzev osobnih podataka i klasificiranih informacija, ako je to potrebno za zakonito obavljanje primateljevih zadaća.
   Članak 13.
   Prijenos informacija trećim strankama koje nisu uvrštene na popis Vijeća
   U skladu s člankom 23. stavkom 5. Odluke o Europolu i pod uvjetima utvrđenima u članku 9. stavcima 2. i 3. ovih pravila, Europol može trećim strankama koje nisu uvrštene na popis iz članka 26. stavka 1. točke (a) Odluke o Europolu izravno prenijeti informacije, izuzev osobnih podataka i klasificiranih informacija, ako je to u pojedinačnim slučajevima prijeko potrebno za potrebe sprečavanja ili suzbijanja kaznenih djela za koja je nadležan Europol.

      POGLAVLJE III.

         Prijenos informacija u iznimnim slučajevima

   Članak 14.
   Prijenos osobnih podataka i klasificiranih informacija u iznimnim slučajevima
   1.   U skladu s člankom 23. stavcima 8. i 9. Odluke o Europolu i pod uvjetima utvrđenima u članku 9. stavcima 2. i 3. ovih pravila, Europol može trećim strankama prenijeti osobne podatke i klasificirane informacije koje posjeduje ako ravnatelj smatra da je njihovo prenošenje prijeko potrebno radi očuvanja bitnih interesa dotičnih država članica, a koji su u okviru ciljeva Europola, ili radi sprečavanja neposredne opasnosti povezane s kaznenim djelima ili s kaznenim djelima terorizma.
   2.   Kada se radi o prijenosu klasificiranih informacija, ravnatelj u najkraćem mogućem roku o svojoj odluci obavješćuje upravni odbor i Sigurnosni odbor.
   3.   Kada se radi o prijenosu osobnih podataka, ravnatelj u svakom slučaju uzima u obzir razinu zaštite podataka koja se primjenjuje na dotičnu treću stranku s ciljem dovođenja u ravnotežu te razine zaštite podataka i tih interesa. Ravnatelj pritom vodi računa o svim bitnim elementima, kao što to opasnost koja bi mogla nastati ako Europol ne bi prenio dotične osobne podatke. Ravnatelj o svojoj odluci i o temelju procjene prikladnosti razine zaštite podataka koju osigurava dotična treća stranka u najkraćem mogućem roku obavješćuje upravni odbor i zajedničko nadzorno tijelo.
   4.   Prije prijenosa osobnih podataka u skladu sa stavkom 1., ravnatelj procjenjuje prikladnost razine zaštite podataka koju osiguravaju dotične treće stranke, vodeći računa o svim okolnostima koje su bitne za prijenos osobnih podataka, a posebno:

               (a)

               o naravi podataka;

               (b)

               o svrsi podataka;

               (c)

               o trajanju obrade podataka;

               (d)

               o općim i posebnim odredbama o zaštiti podataka koje se primjenjuju na treće stranke;

               (e)

               o tome jesu li treće stranke pristale na posebne uvjete Europola u vezi s takvim podacima.

      POGLAVLJE IV.

         Posebni uvjeti za prijenos osobnih podataka

   Članak 15.
   Svrha prijenosa osobnih podataka
   1.   Osobni podaci koji se traže bez navođenja svrhe i razloga traženja ne prenose se.
   2.   Prijenos osobnih podataka kojima se razotkrivaju rasna ili etnička pripadnost, politička mišljenja, vjerska ili filozofska uvjerenja ili članstvo u sindikatu te prijenos podataka o zdravlju ili spolnom životu osobe nije dopušteno ako nije prijeko potrebno.
   Članak 16.
   Ispravak i brisanje osobnih podataka
   1.   Kada Europol prenosi osobne podatke tijelu EU-a ili trećoj stranci, Europol osigurava da se primatelj tijelo EU-a ili treća stranka obveže da će se osobni podaci ispraviti ili izbrisati ako se pokaže da su neispravni, netočni, zastarjeli ili da se nisu smjeli prenositi. Ako Europol primijeti da su osobni podaci neispravni, netočni, zastarjeli ili da se nisu smjeli prenositi, o tome se odmah obavješćuje primatelja tijelo EU-a ili treću stranku, od kojih se traži da obavijesti Europol da će se podaci ispraviti ili izbrisati. Ravnatelj o aktivnostima Europola u tom području obavješćuje upravni odbor i zajedničko nadzorno tijelo.
   2.   Svaki sklopljeni sporazum određuje obvezu ispravljanja ili brisanja podataka u skladu s postupkom iz stavka 1.
   3.   Europol prilikom prijenosa osobnih podataka osigurava da se primatelj tijelo EU-a ili treća stranka obveže da će se podaci izbrisati ako više nisu potrebni za potrebe radi kojih su bili preneseni.

      POGLAVLJE V.

         Daljnji prijenos podataka tijelima EU-a i trećim strankama

   Članak 17.
   Nadležna tijela i daljnji prijenos
   1.   Europolov prijenos osobnih podataka trećoj državi i prijenos unutar te države ograničen je na nadležna tijela koja su izričito spomenuta u svakom sklopljenom sporazumu.
   2.   Pregovarajući o sporazumima, Europol se trudi osigurati da treća država, ako je to moguće, imenuje jedno nadležno tijelo koje djeluje kao nacionalna kontaktna točka između Europola i drugih nadležnih tijela te treće države.
   3.   Europol prilikom prijenosa osobnih podataka osigurava da se primatelj tijelo EU-a ili treća stranka obveže da će daljnji prijenos takvih podataka biti ograničen na nadležna tijela i da će se odvijati pod jednakim uvjetima koji vrijede za prvotni prijenos.
   4.   Ako treća država ne može imenovati jedno nadležno tijelo da djeluje kao nacionalna kontaktna točka, u sporazumima je moguće, iznimno, predvidjeti izravni Europolov prijenos informacija jednomu ili više nadležnih tijela u dotičnoj trećoj državi.
   Članak 18.
   Uvjeti za daljnji prijenos
   1.   Europol prenosi osobne podatke nadležnom tijelu treće države ili organizaciji ili tijelu EU-a samo ako se to tijelo, organizacija ili tijelo usuglase da te osobne podatke neće priopćiti drugim tijelima EU-a ili trećim strankama, osim pod uvjetima utvrđenima u stavku 2.
   2.   Daljnji prijenos osobnih podataka od strane nadležnog tijela treće države, organizacije ili tijela EU-a s kojim je Europol sklopio operativni sporazum moguć je samo:

               (a)

               uz prethodni pristanak Europola, u slučaju kada su tijelo EU-a ili treća stranka koji primaju osobne podatke sklopili operativni sporazum s Europolom; ili

               (b)

               iznimno, nakon odobrenja ravnatelja, vodeći računa o razini zaštite podataka primjenjivoj na tijelo EU-a ili treću stranku, ako smatra da je daljnji prijenos osobnih podataka od strane tijela EU-a ili treće stranke prijeko potrebno:

                           i.

                           za zaštitu bitnih interesa dotičnih država članica koji su u okviru ciljeva Europola, ili

                           ii.

                           radi sprečavanja neposredne opasnosti povezane s kaznenim djelima ili s kaznenim djelima terorizma.

         3.   Bez prethodnog pristanka države članice nije dopušten daljnji prijenos podataka koje Europolu priopći dotična država članica. Ravnatelj obavješćuje dotičnu državu članicu o razlozima prijenosa takvih podataka putem tijela EU-a ili treće stranke, a ne izravnim prijenosom.

      POGLAVLJE VI.

         Posebni uvjeti za Europolovo primanje informacija od trećih stranaka

   Članak 19.
   Ocjena izvora i informacija
   1.   Kako bi odredio pouzdanost informacija koje prima i pouzdanost njihova izvora, Europol od tijela EU-a ili od treće stranke traži da ocijene, što je više moguće, informacije i njihov izvor u skladu s mjerilima utvrđenima u članku 12. Odluke Vijeća 2009/936/PUP od 30. studenoga 2009. o donošenju provedbenih pravila za analitičke radne datoteke Europola (2) (pravila za analitičke radne datoteke Europola).
   2.   Ako ta ocjena nije osigurana, Europol pokušava, što je više moguće, ocijeniti pouzdanost izvora ili informacija na temelju informacija koje već posjeduje, u skladu s mjerilima utvrđenima u članku 12. pravila za analitičke radne datoteka Europola.
   3.   U sporazumu, Europol i tijelo EU-a ili treća stranka se mogu, na općeniti način, suglasiti o ocjeni određenih vrsta informacija i određenih izvora u skladu s mjerilima utvrđenima u članku 12. pravila za analitičke radne datoteke Europola.
   Članak 20.
   Ispravak i brisanje informacija koje primi Europol
   1.   U sporazumima se određuje da tijelo EU-a ili treća stranka obavješćuje Europol kada ispravi ili izbriše informacije prenesene Europolu.
   2.   Kada tijelo EU-a ili treća stranka obavijesti Europol da je ispravilo(a) ili izbrisalo(a) informacije prenesene Europolu, Europol na odgovarajući način ispravlja ili briše te informacije. Europol ne briše informacije ako ih još treba obrađivati za potrebe dotične analitičke radne datoteke ili, ako su informacije pohranjene u drugoj analitičkoj datoteci Europola, za koju je Europol i dalje zainteresiran jer raspolaže s obavještajnim podacima koji su sveobuhvatniji od onih kojima raspolaže tijelo EU-a ili treća stranka koje(a) je podatke prenijelo(a). Europol obavješćuje dotično tijelo EU-a ili treću stranku da će i dalje čuvati takve informacije.
   3.   Ako Europol ima razloga vjerovati da su dostavljene informacije netočne ili zastarjele, o tome obavješćuje tijelo EU-a ili treću stranku koje(a) je informacije dostavilo(a) te od tijela EU-a ili treće stranke traži da mu o tome iznese svoje stajalište. Ako Europol, u skladu s člankom 31. stavkom 1. Odluke o Europolu, ispravi ili izbriše informacije, o ispravku ili brisanju obavješćuje tijelo EU-a ili treću stranku koje(a) je informacije dostavilo(a).
   4.   Ne dovodeći u pitanje članak 31. Odluke o Europolu, ne obrađuju se informacije za koje je jasno da ih je treća država dobila putem očitog kršenja ljudskih prava.
   5.   U sporazumima se određuje da tijelo EU-a ili treća stranka, što je više moguće, obavješćuju Europol ako to tijelo EU-a ili treća stranka ima razloga vjerovati da su dostavljene informacije netočne ili zastarjele.
   GLAVA IV.

      ZAVRŠNE ODREDBE

   Članak 21.
   Stupanje na snagu
   Ova pravila stupaju na snagu 1. siječnja 2010.

      Sastavljeno u Bruxellesu 30. studenoga 2009.

            Za Vijeće

            Predsjednica

         B. ASK

      (1)  SL L 121, 15.5.2009., str. 37.

      (2)  SL L 325, 11.12.2009., str 14.


title: Odluka (EU) 2016/1974 Europske središnje banke od 31. listopada 2016. o izmjeni Odluke (EU) 2016/810 (ESB/2016/10) o drugoj seriji ciljanih operacija dugoročnijeg refinanciranja (ESB/2016/30)

text:
               11.11.2016

               HR

               Službeni list Europske unije

               L 304/7

         ODLUKA (EU) 2016/1974 EUROPSKE SREDIŠNJE BANKE
   od 31. listopada 2016.
   o izmjeni Odluke (EU) 2016/810 (ESB/2016/10) o drugoj seriji ciljanih operacija dugoročnijeg refinanciranja (ESB/2016/30)
   UPRAVNO VIJEĆE EUROPSKE SREDIŠNJE BANKE,
   uzimajući u obzir Ugovor o funkcioniranju Europske unije, a posebno prvu alineju njegova članka 127. stavka 2.,
   uzimajući u obzir Statut Europskog sustava središnjih banaka i Europske središnje banke, a posebno prvu alineju njegova članka 3. stavka 1., članak 12. stavak 1., drugu alineju članka 18. stavka 1. i drugu alineju članka 34. stavka 1.,
   budući da:

               (1)

               Upravno vijeće je 28. travnja 2016. u provođenju svojih ovlasti u vezi s očuvanjem stabilnosti cijena i s ciljem daljnjeg ublažavanja kreditnih uvjeta za privatni sektor i poticanja emisije kredita, donijelo Odluku (EU) 2016/810 Europske središnje banke (ESB/2016/10) (1). Tom se odlukom utvrđuju pojedinosti za seriju od četiri ciljane operacije dugoročnijeg refinanciranja koje će se provoditi tromjesečno, od lipnja 2016. do ožujka 2017.

               (2)

               Kako bi se riješila nedosljednost između roka unutar kojeg vodeće institucije podnose prijavu za promjene u sastavu grupe za drugu seriju ciljanih operacija dugoročnijeg refinanciranja, kako je navedeno u okvirnom kalendaru za drugu seriju ciljanih operacija dugoročnijeg refinanciranja objavljenom na internetskoj stranici ESB-a, i razdoblja navedenog u članku 3. stavku 7. točki (a) Odluke (EU) 2016/810 (ESB/2016/10), Upravno vijeće je odlučilo da ako promjene u sastavu grupe za drugu seriju ciljanih operacija dugoročnijeg refinanciranja budu prihvaćene u skladu s člankom 3. stavkom 5. Odluke (EU) 2016/810 (ESB/2016/10) ili ako te promjene nastanu u skladu s člankom 3. stavkom 6. točkama (b) ili (c) te Odluke, vodeća institucija može sudjelovati u drugoj seriji ciljanih operacija dugoročnijeg refinanciranja na temelju novog sastava svoje grupe za drugu seriju ciljanih operacija dugoročnijeg refinanciranja, nakon što je dobila potvrdu od svoje nacionalne središnje banke (NSB-a) da je priznat novi sastav grupe za drugu seriju ciljanih operacija dugoročnijeg refinanciranja.

               (3)

               Odluku (EU) 2016/810 (ESB/2016/10) potrebno je stoga na odgovarajući način izmijeniti,

         DONIJELO JE OVU ODLUKU:
   Članak 1.
   Izmjene
   Odluka (EU) 2016/810 (ESB/2016/10) mijenja se kako slijedi:

               1.

               U članku 3. stavku 6. točki (b), podtočka i. zamjenjuje se sljedećim:

                           „i.

                           vodeća institucija podnese svom NSB-u zahtjev za priznavanje promjene u sastavu grupe za drugu seriju ciljanih operacija dugoročnijeg refinanciranja u skladu s okvirnim kalendarom za drugu seriju ciljanih operacija dugoročnijeg refinanciranja objavljenom na internetskoj stranici ESB-a;”.

               2.

               U članku 3. stavku 7., točka (a) zamjenjuje se sljedećim:

                           „(a)

                           u odnosu na promjene na koje se primjenjuje stavak 5., stavak 6. točku (b) ili stavak 6. točku (c), vodeća institucija može sudjelovati u drugoj seriji ciljanih operacija dugoročnijeg refinanciranja na temelju novog sastava svoje grupe za drugu seriju ciljanih operacija dugoročnijeg refinanciranja tek nakon što je dobila potvrdu od svojeg NSB-a da je novi sastav grupe za drugu seriju ciljanih operacija dugoročnijeg refinanciranja priznat; i”.

         Članak 2.
   Stupanje na snagu
   Ova Odluka stupa na snagu 31. listopada 2016.

      Sastavljeno u Frankfurtu na Majni 31. listopada 2016.

            Upravno vijeće ESB-a

            Predsjednik ESB-a

         Mario DRAGHI

      (1)  Odluka (EU) 2016/810 Europske središnje banke od 28. travnja 2016. o drugoj seriji ciljanih operacija dugoročnijeg refinanciranja (ESB/2016/10) (SL L 132, 21.5.2016., str. 107.).


title: Odluka Vijeća (EU) 2015/836 od 11. svibnja 2015. o stajalištu koje u ime Europske unije treba zauzeti u vezi s donošenjem Odluke Zajedničkog odbora EU-EFTA o zajedničkom provozu i Odluke Zajedničkog odbora EU-EFTA o pojednostavljenju formalnosti u trgovini robom u pogledu pozivâ bivšoj jugoslavenskoj republici Makedoniji da pristupi Konvenciji o zajedničkom provoznom postupku i Konvenciji o pojednostavljenju formalnosti u trgovini robom

text:
               29.5.2015

               HR

               Službeni list Europske unije

               L 132/78

         ODLUKA VIJEĆA (EU) 2015/836
   od 11. svibnja 2015.
   o stajalištu koje u ime Europske unije treba zauzeti u vezi s donošenjem Odluke Zajedničkog odbora EU-EFTA o zajedničkom provozu i Odluke Zajedničkog odbora EU-EFTA o pojednostavljenju formalnosti u trgovini robom u pogledu pozivâ bivšoj jugoslavenskoj republici Makedoniji da pristupi Konvenciji o zajedničkom provoznom postupku i Konvenciji o pojednostavljenju formalnosti u trgovini robom
   VIJEĆE EUROPSKE UNIJE,
   uzimajući u obzir Ugovor o funkcioniranju Europske unije, a posebno njegov članak 207. stavak 4., u vezi s člankom 218. stavkom 9.,
   uzimajući u obzir prijedlog Europske komisije,
   budući da:

               (1)

               Člankom 15. stavkom 3. Konvencije između Europske ekonomske zajednice, Republike Austrije, Republike Finske, Republike Islanda, Kraljevine Norveške, Kraljevine Švedske i Švicarske Konfederacije o zajedničkom provoznom postupku (1) („Konvencija o zajedničkom provoznom postupku”) Zajednički odbor osnovan tom Konvencijom ovlašćuje se za donošenje odluka o pozivima trećim zemljama, u smislu članka 3. stavka 1. točke (c), da pristupe toj Konvenciji u skladu s člankom 15.a.

               (2)

               Člankom 11. stavkom 3. Konvencije između Europske ekonomske zajednice, Republike Austrije, Republike Finske, Republike Islanda, Kraljevine Norveške, Kraljevine Švedske i Švicarske Konfederacije o pojednostavljenju formalnosti u trgovini robom (2) („Konvencija o pojednostavljenju formalnosti u trgovini robom”) Zajednički odbor osnovan tom Konvencijom ovlašćuje se za donošenje odluka o pozivima trećim zemljama, u smislu članka 1. stavka 2., da pristupe toj Konvenciji u skladu s člankom 11.a.

               (3)

               Primjereno je utvrditi stajalište koje u ime Unije treba donijeti u okviru tih zajedničkih odbora u pogledu odluka o pozivanju bivše jugoslavenske republike Makedonije da pristupi tim konvencijama.

               (4)

               Stajalište Unije u okviru tih zajedničkih odbora trebalo bi se stoga temeljiti na priloženom nacrtu odluka,

         DONIJELO JE OVU ODLUKU:
   Članak 1.
   Stajalište koje u ime Unije treba donijeti u okviru Zajedničkog odbora EU-EFTA o zajedničkom provozu u pogledu poziva bivšoj jugoslavenskoj republici Makedoniji da pristupi Konvenciji o zajedničkom provoznom postupku temelji se na nacrtu Odluke tog Zajedničkog odbora priloženom ovoj Odluci.
   Članak 2.
   Stajalište koje u ime Unije treba donijeti u okviru Zajedničkog odbora EU-EFTA o pojednostavljenju formalnosti u trgovini robom u pogledu poziva bivšoj jugoslavenskoj republici Makedoniji da pristupi Konvenciji o pojednostavljenju formalnosti u trgovini robom temelji se na nacrtu Odluke tog Zajedničkog odbora priloženom ovoj Odluci.
   Članak 3.
   Čim bivša jugoslavenska republika Makedonija ispuni tehničke uvjete za pristup, predstavnik Unije u okviru zajedničkih odbora iz članka 1. odnosno 2. predlaže odluke o pozivanju bivše jugoslavenske republike Makedonije da pristupi konvencijama te glasa o tim odlukama u skladu s člancima 1. i 2. ove Odluke.
   Članak 4.
   Ova Odluka stupa na snagu 1. lipnja 2015.

      Sastavljeno u Bruxellesu 11. svibnja 2015.

            Za Vijeće

            Predsjednik

         J. DŪKLAVS

      (1)  SL L 226, 13.8.1987., str. 2.

      (2)  SL L 134, 22.5.1987., str. 2.

      PRILOG I.

         NACRT
         ODLUKA br. …/2015 ZAJEDNIČKOG ODBORA EU-EFTA O ZAJEDNIČKOM PROVOZU
         od …
         u vezi s pozivom bivšoj jugoslavenskoj republici Makedoniji da pristupi Konvenciji o zajedničkom provoznom postupku
         ZAJEDNIČKI ODBOR EU-EFTA,
         uzimajući u obzir Konvenciju od 20. svibnja 1987. o zajedničkom provoznom postupku (1) („Konvencija”), a posebno njezin članak 15. stavak 3. točku (e),
         budući da:

                     (1)

                     Zajedničkim provoznim postupkom za robu koja se prevozi između bivše jugoslavenske republike Makedonije i Europske unije, Republike Islanda, Kraljevine Norveške, Švicarske Konfederacije i Republike Turske olakšalo bi se promicanje trgovine s bivšom jugoslavenskom republikom Makedonijom.

                     (2)

                     Radi uvođenja takvog postupka, primjereno je pozvati bivšu jugoslavensku republiku Makedoniju da pristupi Konvenciji,

               DONIO JE OVU ODLUKU:
         Članak 1.
         U skladu s člankom 15.a Konvencije o zajedničkom provoznom postupku, bivšu jugoslavensku republiku Makedoniju poziva se da pristupi Konvenciji od 1. srpnja 2015.
         Članak 2.
         Ova Odluka stupa na snagu na dan donošenja.

            Sastavljeno u

                  Za Zajednički odbor EU-EFTA

                  Predsjednik

         (1)  SL L 226, 13.8.1987., str. 2.

      PRILOG II.

         NACRT
         ODLUKA br. …/2015 ZAJEDNIČKOG ODBORA EU-EFTA O POJEDNOSTAVLJENJU FORMALNOSTI U TRGOVINI ROBOM
         od …
         u pogledu poziva bivšoj jugoslavenskoj republici Makedoniji da pristupi Konvenciji o pojednostavljenju formalnosti u trgovini robom
         ZAJEDNIČKI ODBOR EU-EFTA,
         uzimajući u obzir Konvenciju od 20. svibnja 1987. o pojednostavljenju formalnosti u trgovini robom (1) („Konvencija”), a posebno njezin članak 11. stavak 3.,
         budući da:

                     (1)

                     Pojednostavljenjem formalnosti koje utječu na trgovinu robom između bivše jugoslavenske republike Makedonije i Europske unije, Republike Islanda, Kraljevine Norveške, Švicarske Konfederacije i Republike Turske olakšala bi se razmjena robe s bivšom jugoslavenskom republikom Makedonijom.

                     (2)

                     Radi postizanja takvog pojednostavljenja, primjereno je pozvati bivšu jugoslavensku republiku Makedoniju da pristupi Konvenciji,

               DONIO JE OVU ODLUKU:
         Članak 1.
         U skladu s člankom 11.a Konvencije o pojednostavljenju formalnosti u trgovini robom, bivšu jugoslavensku republiku Makedoniju poziva se da pristupi Konvenciji od 1. srpnja 2015.
         Članak 2.
         Ova Odluka stupa na snagu na dan donošenja.

            Sastavljeno u

                  Za Zajednički odbor EU-EFTA

                  Predsjednik

         (1)  SL L 134, 22.5.1987., str. 2.


title: Odluka Vijeća (ZVSP) 2016/2239 od 12. prosinca 2016. o izmjeni i produljenju Odluke 2010/96/ZVSP o vojnoj misiji Europske unije za doprinos osposobljavanju somalijskih snaga sigurnosti

text:
                  13.12.2016

                  HR

                  Službeni list Europske unije

                  L 337/16

            ODLUKA VIJEĆA (ZVSP) 2016/2239
      od 12. prosinca 2016.
      o izmjeni i produljenju Odluke 2010/96/ZVSP o vojnoj misiji Europske unije za doprinos osposobljavanju somalijskih snaga sigurnosti
      VIJEĆE EUROPSKE UNIJE,
      uzimajući u obzir Ugovor o Europskoj uniji, a posebno njegov članak 42. stavak 4. i članak 43. stavak 2.,
      uzimajući u obzir prijedlog Visokog predstavnika Unije za vanjske poslove i sigurnosnu politiku,
      budući da:

                  (1)

                  Vijeće je 15. veljače 2010. donijelo Odluku 2010/96/ZVSP (1) kojom se uspostavlja vojna misija EU-a kao doprinos osposobljavanju sigurnosnih snaga Somalije.

                  (2)

                  Odlukom Vijeća (ZVSP) 2015/441 (2) od 16. ožujka 2015. izmijenjena je Odluka 2010/96/ZVSP, a vojna misija EU-a produžena do 31. prosinca 2016.

                  (3)

                  Slijedom strateškog preispitivanja za 2016., mandat vojne misije EU-a trebalo bi produljiti do 31. prosinca 2018.

                  (4)

                  U skladu s člankom 5. Protokola br. 22 o stajalištu Danske koji je priložen Ugovoru o Europskoj uniji i Ugovoru o funkcioniranju Europske unije, Danska ne sudjeluje u pripremi i provedbi odluka i akcija Unije koje imaju obrambene implikacije. Danska ne sudjeluje u provedbi ove Odluke te stoga ne sudjeluje u financiranju ove misije.

                  (5)

                  Odluku 2010/96/ZVSP trebalo bi stoga na odgovarajući način izmijeniti,

            DONIJELO JE OVU ODLUKU:
      Članak 1.
      Odluka 2010/96/ZVSP mijenja se kako slijedi:

                  1.

                  U članku 10. dodaje se sljedeći stavak:
                  „6.   Financijski referentni iznos za zajedničke troškove vojne misije EU-a za razdoblje od 1. siječnja 2017. do 31. prosinca 2018. iznosi 22 948 000 EUR. Postotak referentnog iznosa iz članka 25. stavka 1. Odluke (ZVSP) 2015/528 (*1) iznosi 0 %.

                     (*1)  Odluka Vijeća (ZVSP) 2015/528 od 27. ožujka 2015. o uspostavi mehanizma za upravljanje financiranjem zajedničkih troškova operacija Europske unije koje imaju vojne ili obrambene implikacije (Athena) i o stavljanju izvan snage Odluke 2011/871/ZVSP (SL L 84, 28.3.2015., str. 39.).”"

                  2.

                  U članku 12. stavak 2. zamjenjuje se sljedećim:
                  „2.   Mandat vojne misije EU-a završava 31. prosinca 2018.”

            Članak 2.
      Ova Odluka stupa na snagu na dan donošenja.

         Sastavljeno u Bruxellesu 12. prosinca 2016.

               Za Vijeće

               Predsjednica

            F. MOGHERINI

         (1)  Odluka Vijeća 2010/96/ZVSP od 15. veljače 2010. o vojnoj misiji Europske unije za doprinos osposobljavanju somalijskih snaga sigurnosti (SL L 44, 19.2.2010., str. 16.).

         (2)  Odluka Vijeća (ZVSP) 2015/441 od 16. ožujka 2015. o izmjeni i produljenju Odluke 2010/96/ZVSP o vojnoj misiji Europske unije za doprinos osposobljavanju sigurnosnih snaga Somalije (SL L 72, 17.3.2015., str. 37.).


title: Odluka Vijeća 2013/368/ZVSP od 9. srpnja 2013. o izmjeni Odluke 2012/392/ZVSP o misiji ZSOP-a Europske unije u Nigeru (EUCAP Sahel Niger)

text:
               10.7.2013

               HR

               Službeni list Europske unije

               L 189/13

         ODLUKA VIJEĆA 2013/368/ZVSP
   od 9. srpnja 2013.
   o izmjeni Odluke 2012/392/ZVSP o misiji ZSOP-a Europske unije u Nigeru (EUCAP Sahel Niger)
   VIJEĆE EUROPSKE UNIJE,
   uzimajući u obzir Ugovor o Europskoj uniji, a posebno njegov članak 28., članak 42. stavak 4. i članak 43. stavak 2.,
   uzimajući u obzir prijedlog Visokog predstavnika Unije za vanjske poslove i sigurnosnu politiku,
   budući da:

               (1)

               Vijeće je 16. srpnja 2012. donijelo Odluku 2012/392/ZVSP (1) koja istječe 15. srpnja 2014.

               (2)

               Trenutačni financijski referentni iznos pokriva razdoblje do 15. srpnja 2013.

               (3)

               Odluku 2012/392/ZVSP stoga bi trebalo izmijeniti kako bi uključila financijski referentni iznos namijenjen pokrivanju razdoblja do 31. listopada 2013.

               (4)

               Misija će se provoditi u kontekstu stanja koje bi se moglo pogoršati i koje bi moglo ugroziti ostvarenje ciljeva vanjskog djelovanja Unije kako su određeni u članku 21. Ugovora,

         DONIJELO JE OVU ODLUKU:
   Članak 1.
   U članku 13. Odluke Vijeća 2012/392/ZVSP stavak 1. zamjenjuje se sljedećim:

      „1.   Financijski referentni iznos namijenjen pokrivanju izdataka povezanih s misijom EUCAP Sahel Niger do 31. listopada 2013. iznosi 8 700 000 EUR. Vijeće odlučuje o financijskom referentnom iznosu za sljedeće razdoblje.”

   Članak 2.
   Ova Odluka stupa na snagu na dan donošenja.

      Sastavljeno u Bruxellesu 9. srpnja 2013.

            Za Vijeće

            Predsjednik

         R. ŠADŽIUS

      (1)  SL L 187, 17.7.2012., str. 48.


title: 2013/671/EU: Oodluka Vijeća od 15. studenoga 2013. o potpisivanju, u ime Europske unije, Sporazuma između Europske unije i Francuske Republike o primjeni zakonodavstva Unije o oporezivanju dohotka od štednje i administrativnoj suradnji u području oporezivanja u vezi sa zajednicom Saint-Barthélemy

text:
               22.11.2013

               HR

               Službeni list Europske unije

               L 313/1

         OODLUKA VIJEĆA
   od 15. studenoga 2013.
   o potpisivanju, u ime Europske unije, Sporazuma između Europske unije i Francuske Republike o primjeni zakonodavstva Unije o oporezivanju dohotka od štednje i administrativnoj suradnji u području oporezivanja u vezi sa zajednicom Saint-Barthélemy
   (2013/671/EU)
   VIJEĆE EUROPSKE UNIJE,
   uzimajući u obzir Ugovor o funkcioniranju Europske unije, a posebno njegove članke 113. i 115. u vezi s člankom 218. stavkom 5. i člankom 218. stavkom 8. drugim podstavkom,
   uzimajući u obzir prijedlog Europske komisije,
   budući da:

               (1)

               U skladu s Odlukom Europskog vijeća 2010/718/EU (1), s učinkom od 1. siječnja 2012., otok Saint-Barthélemy prestao je biti najudaljenija regija Europske unije i dobio je status prekomorske zemlje ili područja navedenih u dijelu četvrtom Ugovora o funkcioniranju Europske unije (UFEU). Francuska Republika obvezala se sklopiti potrebne sporazume u svrhu zaštite interesa Unije prilikom nastupa te promjene, kako bi osigurala, inter alia, da se mehanizmi Direktive Vijeća 2011/16/EU (2) i Direktive Vijeća 2003/48/EZ (3) primjenjuju i na Saint-Barthélemy nakon promjene njegova statusa.

               (2)

               Komisija je u skladu s ovlaštenjem koje joj je dodijelilo Vijeće 20. listopada 2011. u pregovorima dogovorila Sporazum između Europske unije i Francuske Republike o primjeni zakonodavstva Unije o oporezivanju dohotka od štednje i administrativnoj suradnji u području oporezivanja u vezi sa zajednicom Saint-Barthélemy (dalje u tekstu „Sporazum”).

               (3)

               Svrha je Sporazuma osigurati da se mehanizmi direktiva 2011/16/EU i 2003/48/EZ, čiji je cilj posebno borba protiv prijevare i prekogranične utaje poreza, nastave primjenjivati na Saint-Barthélemy usprkos promjeni njegova statusa.

               (4)

               Sporazum bi trebalo potpisati u ime Unije podložno njegovu kasnijem sklapanju,

         DONIJELO JE OVU ODLUKU:
   Članak 1.
   Odobrava se potpisivanje u ime Unije Sporazuma između Europske unije i Francuske Republike o primjeni zakonodavstva Unije o oporezivanju dohotka od štednje i administrativnoj suradnji u području oporezivanja u vezi sa zajednicom Saint-Barthélemy, podložno sklapanju Sporazuma.
   Tekst Sporazuma priložen je ovoj Odluci (4).
   Članak 2.
   Predsjednik Vijeća ovlašćuje se za određivanje osobe ovlaštene (osoba ovlaštenih) za potpisivanje Sporazuma u ime Unije.
   Članak 3.
   Ova Odluka stupa na snagu na dan donošenja.

      Sastavljeno u Bruxellesu 15. studenoga 2013.

            Za Vijeće

            Predsjednik

         R. ŠADŽIUS

      (1)  Odluka Europskog vijeća 2010/718/EU od 29. listopada 2010. o izmjeni statusa otoka Saint-Barthélemy u odnosu na Europsku uniju (SL EU L 325, 9.12.2010., str. 4.).

      (2)  Direktiva Vijeća 2011/16/EU od 15. veljače 2011. o administrativnoj suradnji u području oporezivanja i stavljanju izvan snage Direktive 77/799/EEZ (SL L 64, 11.3.2011., str. 1.)

      (3)  Direktiva Vijeća 2003/48/EZ od 3. lipnja 2003. o oporezivanju dohotka od kamate na štednju (SL L 157, 26.6.2003., str. 38.).

      (4)  Tekst Sporazuma bit će objavljen zajedno s odlukom o njegovu sklapanju.